wickkiey/tamil-wikipedia-chunked huggingface dataset:
# கோத்தா திங்கி மாவட்டம்

<small>(*கோத்தா திங்கி எனும் பெயரில் கோத்தா திங்கி மாவட்டம்; **கோத்தா திங்கி நகரம்** என இரு இடங்கள் உள்ளன.*)</small>  
**கோத்தா திங்கி மாவட்டம்** என்பது (மலாய்:*Daerah Kota Tinggi*; ஆங்கிலம்:*Kota Tinggi District*; சீனம்:哥打丁宜县) மலேசியா, ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கோத்தா திங்கி நகரம் தலைநகரமாக விளங்குகிறது.  
கோத்தா திங்கி மாவட்டம் கோலாலம்பூர் மாநகரில் இருந்து 291 கி.மீ.; மூவார் நகரில் இருந்து 152 கி.மீ.; குளுவாங் நகரில் இருந்து 71 கி.மீ.; ஜொகூர் பாரு நகரில் இருந்து 34 கி.மீ.; தொலைவில் அமைந்து உள்ளது.  
கோத்தா திங்கி நகரம்; கோலா செடிலி *(Kuala Sedili);* சுங்கை ரெங்கிட் *(Sungai Rengit);* மற்றும் பெங்கேராங் *(Pengerang)* பகுதியின் குடியிருப்புகளைக் கோத்தா திங்கி நகராட்சி *(Kota Tinggi District Council)* நிர்வகிக்கிறது.
# கோத்தா திங்கி மாவட்டம்

## பொது

பெங்கேராங் பகுதியைத் தளமாகக் கொண்ட தென் பகுதிகளைப் பெங்கேராங் நகராட்சி *(Pengerang Municipal Council)* நிர்வகிக்கிறது. பெங்கேராங் என்பது கோத்தா திங்கி மாவட்டத்தின் துணை மாவட்டமாகும். 2015-ஆம் ஆண்டில் உருவாக்கப்பட்டது.  
ஜொகூர் மாநிலத்தில் மிகப்பெரிய மாவட்டமான கோத்தா திங்கி மாவட்டத்தின் பரப்பளவு 3,482 சதுர கி.மீ. மாநிலத்தின் 18.34% பகுதியை உள்ளடக்கியது.
# கோத்தா திங்கி மாவட்டம்

## தேர்தல் முடிவுகள்

### மலேசியப் பொதுத் தேர்தல், 2018

மலேசிய மக்களவையில் கோத்தா திங்கி மாவட்டத்தின் தொகுதிகள்  
| # | தொகுதி | மக்களவை உறுப்பினர் | கட்சி |
| --- | --- | --- | --- |
# கோத்தா திங்கி மாவட்டம்

## ஜொகூர் மாநிலச் சட்டமன்றம்

ஜொகூர் மாநிலச் சட்டமன்றத்தில் கோத்தா திங்கி மாவட்டப் பிரதிநிதிகள்; 2018-ஆம் ஆண்டு; மலேசியாவின் தேர்தல் ஆணையம் (*Suruhanjaya Pilihan Raya Malaysia - Election Commission of Malaysia*) வெளியிட்ட பொதுத் தேர்தல் முடிவுகள்:  
| # | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# கோத்தா திங்கி மாவட்டம்

## நிர்வாகப் பகுதிகள்

கோத்தா திங்கி மாவட்ட மன்றம் மற்றும் பெங்கேராங் நகராட்சி மன்றம் ஆகிய இரண்டு உள்ளூராட்சிகளால் இந்த மாவட்டம் நிர்வகிக்கப் படுகிறது. கோத்தா திங்கி மாவட்ட மன்றம் வடமேற்கு பகுதியை நிர்வகிக்கிறது.  
பெங்கேராங் நகராட்சி மன்றம் 16 ஜனவரி 2017-ஆம் தேதி தொடங்கப்பட்டது. அதற்கு முன்னர் பெங்கெராங் உள்ளூர் ஆணையம் என அழைக்கப்பட்டது. இந்தப் பெங்கேராங் நகராட்சி மன்றம் 1,288 கி.மீ. பரப்பளவு கொண்ட தென்கிழக்குப் பகுதியை நிர்வகிக்கிறது.
# கோத்தா திங்கி மாவட்டம்

## முக்கிம்கள்

கோத்தா திங்கி மாவட்டம் 10 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் *(Mukim)* என அழைக்கப் படுகின்றது.  
- ஜொகூர் லாமா *(Johor Lama)*
- காம்பாவ் (*Kambau)*
- கோத்தா திங்கி நகரம்
- பந்தாய் தீமோர் *(Pantai Timur)*
- பெங்கேராங் *(Pengerang)*
- செடிலி பெசார் *(Sedili Besar)*
- செடிலி கிச்சில் *(Sedili Kechil)*
- தஞ்சோங் சூராட் *(Tanjung Surat)*
- உலு சுங்கை ஜொகூர் *(Ulu Sungai Johor)*
- உலு சுங்கை செடிலி பெசார் *(Ulu Sungai Sedili Besar)*
# கோத்தா திங்கி மாவட்டம்

## ஆறுகள்

கோத்தா திங்கி மாவட்டத்தில் உள்ள ஆறுகள்.  
- ஜொகூர் ஆறு
- லெபம் ஆறு
- சாந்தி ஆறு
- செடிலி பெசார் ஆறு
- செடிலி கெசில் ஆறு
# கோத்தா திங்கி மாவட்டம்

## பொருளியல்

கோத்தா திங்கி மாவட்டத்தின் முக்கிய பொருளாதார நடவடிக்கைகள் சுற்றுச்சூழல் சுற்றுலா; விவசாயம்; உயிரி தொழில்நுட்பம்; பெட்ரோலிய வேதிப்பொருட்கள்; எண்ணெய் மற்றும் எரிவாயு ஆகும்.  
கோத்தா திங்கி மாவட்ட நிலப்பகுதிகளில் 60% வேளாண்மை நோக்கத்திற்காகப் பயன்படுத்தப்படுகிறது. டெசாரு கடற்கரைப் பகுதியில், ஜொகூர் மாநில அரசு 1,578 ஹெக்டர் பரப்பளவில் ஓர் ஒருங்கிணைந்த சுற்றுலாப் பகுதியை உருவாக்கி உள்ளது.
# பகைவனுக்கு அருள்வாய்

**பகைவனுக்கு அருள்வாய்** என்பது வரவிருக்கும் இந்திய தமிழ் கேங்க்ஸ்டர் நாடகத் திரைப்படமாகும், அனீஸ் எழுதி இயக்கிய இப்படத்தை 4 மங்கிஸ் ஸ்டுடியோ பதாகையின் கீழ் கிஷோர் தயாரித்துள்ளார். இப்படத்தில் வாணி போஜன், எம். சசிகுமார், பிந்து மாதவி ஆகியோர் முக்கிய வேடங்களில் நடித்துள்ளனர்.
# பகைவனுக்கு அருள்வாய்

## நடிகர்கள்

- வாணி போஜன் மாதவியாக
- எம். சசிகுமார் வில்லியமாக
- சதீஷ் நினாசம்
- பிந்து மாதவி
- ஜெயபிரகாஷ்
- ஹரீஷ் பேராடி
# பகைவனுக்கு அருள்வாய்

## தயாரிப்பு

படத்தின் முதன்மை ஒளிப்பதிவு 2020 திசம்பர் 14 அன்று தொடங்கியது.
# வசுந்தரா காஷ்யப்

**வசுந்தரா காஷ்யப்** (*Vasundhara Kashyap*) என்பவர் ஒரு இந்திய திரைப்பட நடிகை, வடிவழகி ஆவார். இவர் முதன்மையாக தமிழ் படங்களில் நடித்துள்ளார்
# வசுந்தரா காஷ்யப்

## தொழில்

வசுந்தரா தமிழ் தந்தைக்கும், மகாராட்டிர தாய்க்கும் பிறந்தவர். இவர் முதலில் 2006 ஆண்டு *வட்டாரம்* படத்தில் நடித்தார். பின்னர் *காலைப்பனி,* *ஜெயம் கொண்டான்,* *பேராண்மை* உள்ளிட்ட படங்களில் தோன்றினார். மிஸ் சென்னை போட்டியில் பங்கேற்ற இவர் மிஸ் கிரியேட்டிவிட்டி என முடிசூட்டப்பட்டார், அதைத் தொடர்ந்து இவர் வடிவழகி தொழிலில் ஈடுபட்டார். *தென்மேற்கு பருவகாற்று* படத்தின்போது தனது பெயரை வசுந்தரா காஷ்யப் என்று மாற்றினார்.
# வசுந்தரா காஷ்யப்

## திரைப்படவியல்

- *குறிப்புகள் ஏதும் குறிக்கப்படாவிட்டாதவை, எல்லாம் தமிழ் படங்களாகும்.*  
| 2006 | *வட்டாரம்* | வீணா | அதிசயா என்று வரவு வைக்கப்பட்டுள்ளது |
| --- | --- | --- | --- |
| 2007 | *உன்னாலே உன்னாலே* | ஜான்சியின் தோழி | சிறப்புத் தோற்றம் |
| 2008 | *காலைய்பனி* | சம்வேத்னா | அதிசயா என்று வரவு வைக்கப்பட்டுள்ளது |
| *ஜெயம்கொண்டன்* | பூங்கொடி |  |  |
| 2009 | *பேராண்மை* | கல்பனா |  |
| 2010 | *தென்மேற்கு பருவகாற்று* | பேச்சி |  |
| 2011 | *போராளி* | மாரி | சிறந்த துணை நடிகைக்கான எடிசன் விருது
பரிந்துரை, சிறந்த துணை நடிகைக்கான விஜய் விருது |
| 2012 | *தூனீக தூனீக* | நீது | தெலுங்கு படம் |
| 2013 | *சொன்னா புரியாது* | அஞ்சலி |  |
| *சித்திரையில் நிலாச்சோறு* | கௌரி |  |  |
| 2019 | *கண்ணே கலைமானே* | முத்துலட்சுமி |  |
| *பக்ரீத்* | கீதா |  |  |
| 2021 | *புத்தன் ஏசு காந்தி* | படப்பிடிப்பு |  |
# ஜான் கிறிஸ்டியன் பெய்லர்

**ஜான் கிறிஸ்டியன் பெய்லர் இளையர்** (John Christian Bailar Jr.)(மே 27, 1904 – அக்டோபர் 17, 1991)என்பவர் இலினொய் பல்கலைக்கழகத்தில் கனிம வேதியியல் பேராசிரியராகப் பணிபுரிந்தவர் ஆவார். இவர் தனது இளங்கலைப் பட்டத்தை கொலராடோ பல்கலைக்கழகத்திலும் தனது முனைவர் பட்டத்தை மிக்சிகன் பல்கலைக்கழகத்திலும் பெற்றார்.  
இலினொய் பல்கலைக்கழகத்தில் அணைவுச் சேர்மங்கள் தொடர்பான ஆராய்ச்சியை மேற்கொண்டார். இவர் ஐக்கிய அமெரிக்க நாடுகளில் “அணைவு வேதியியலின் தந்தை” எனவும் அழைக்கப்பட்டார். ஐக்கிய அமெரிக்க நாடுகளில் இவரது காலத்திற்குச் சற்று முன்னராகத் தான் அணைவு வேதியியல் சிறிதளவு கவனத்தைப் பெறத் தொடங்கியிருந்தது. அணைவுச் சேர்மங்களில் ஏற்படும் ஒரு விதமான முறுக்கு அல்லது திருகல் இவரது பெயராலேயே பெய்லர் திருகல் என அழைக்கப்பட்டது. “கரிம வேதியியல் தொகுப்பு” என்ற புத்தகத் தொடர் மற்றும் *கனிம வேதியியல்* என்ற பருவ இதழ் வெளிவருவதற்கும் இவர் உதவிகரமாக இருந்தார். இவரது பணிகள் பரவலாக அங்கீகரிக்கப்பட்டு அமெரிக்க வேதியியல் குமுகத்தால் பிரீஸ்ட்லி பதக்கமும் வழங்கப்பட்டது. இதே அமைப்பிற்கு இவர் தலைவராகவும் இருந்தார். இவருக்கு இரு மகன்கள் உண்டு. அவர்களில் ஒருவர் ஜான் கிறிஸ்டியன் பெய்லர் III ஆவார்.
# உல்மான் வினை

**உல்மான் வினை** (*Ullmann reaction*) அரைல் ஆலைடுகளுக்கு இடையில் நடைபெறுகின்ற ஒரு வேதியியல் வினையாகும். இவ்வினையை உல்மான் பிணைப்பு வினை என்ற பெயராலும் அழைக்கிறார்கள். பாரம்பரியமாக தாமிரத்தைப் பயன்படுத்தி வினையை நிகழ்த்தி வந்தார்கள். ஆனால் பலேடியம் மற்றும் நிக்கல் தனிமங்களும் பயனுள்ள வினையூக்கிகளாகும்.
# உல்மான் வினை

## வினை வழிமுறை

உல்மான் வினையின் வழிமுறை விரிவாக ஆய்வு செய்யப்படுகிறது. குறிப்பாக உலோகத் தாமிரத்துடன் தொடங்கும் வினை பன்முகத்தன்மை கொண்ட வினை என்பதால் பெரும்பாலும் சிக்கல்கள் தோன்றுகின்றன. எலக்ட்ரான் சுழல் அதிர்வு மூலம் உருபு இடைநிலைகள் கவனிக்கப்படுவதில்லை. சில சந்தர்ப்பங்களில் ஒரு-எலக்ட்ரான் படிநிலைகளில் ஆக்சிசனேற்ற கூட்டல் / குறைப்பு நீக்கல் வரிசை சாத்தியமானதாகத் தெரிகிறது. அரிதாகவே இங்கு தாமிரம்(III) அயனி காணப்படுகிறது ஆனால் இந்த வினையூக்கப் பகுதியில் இந்த அயனி பெருகிய முறையில் செயல்படுத்தப்படுகிறது. தொடக்கநிலை கரிமத்தாமிர இடைநிலைகள் தாமிர(I) அயனிகளாகலாம் என்று ஊகிக்கப்படுகின்றன. அநேகமாக அவற்றின் அனுபவ வாய்ப்பாடுகள் ArCu மற்றும் CuX என்றோ அல்லது தாமிர(II) இனங்களான ArCuX என்றோ அமையலாம். மற்ற ஈந்தணைவிகள் விலக்கப்படுகின்றன.  
பாரம்பரிய உல்மான் வினை பதிப்பிற்கு கடுமையான வினை நிலைமைகள் தேவைப்படுகின்றன. மேலும் வினையானது ஒழுங்கற்ற விளை பொருளையே கொடுக்கும் என்ற பெயரைக் கொண்டுள்ளது. இந்த சிக்கல்களின் காரணமாக பல மேம்பாடுகள் மற்றும் மாற்று நடைமுறைகள் அறிமுகப்படுத்தப்பட்டுள்ளன.  
பாரம்பரிய உல்மான் வினை எலக்ட்ரான் குறைபாடுள்ள அரைல் ஆலைடுகளுக்கு என மட்டுப்படுத்தப்பட்டுள்ளது. கடுமையான வினை நிலைமைகள் தேவைப்படுகின்றன. பலேடியம் மற்றும் நிக்கலைப் பயன்படுத்தும் உல்மான் வினையில் நவீன மாறுபாடுகள் வினையின் அடி மூலக்கூறு நோக்கத்தை விரிவுபடுத்தியுள்ளன மற்றும் வினை நிலைமைகளை மிகவும் லேசாக வழங்கியுள்ளன. இருப்பினும், விளைபொருள் பொதுவாக மிதமாகவே உருவாகிறது.  
கரிமத் தொகுப்பு வினையில் உல்மான் வினை பெரும்பாலும் பலேடியம் இணைப்பு வினைகளான எக் வினை, இயாமா பிணைப்பு வினை மற்றும் சோனோகாசிரா பிணைப்பு வினை ஆகிய வினைகளால் மாற்றப்படுகிறது.  
2,2-ஈரையோடோபைபீனைல் அல்லது 2,2-ஈரையோடோபைபீனைலோனியம் அயனியை தொடக்க வினைபடு பொருளாகப் பயன்படுத்தினால் போதுமான அளவுக்கு பைபீனைலீன்கள் உருவாகின்றன.  
5-உறுப்பு வளையத்தை மூடுவது மிகவும் சாதகமானது. ஆனால் இந்த அணுகுமுறையைப் பயன்படுத்தி பெரிய வளையங்களும் உருவாக்கப்பட்டுள்ளன.
# உல்மான் வினை

## சமச்சீர் மற்றும் சமச்சீரற்ற பிணைப்பு

தோற்றுரு கவியா விளைபொருள்களை தோற்றுரு கவியா வினைபடு பொருள்களைப் பயன்படுத்தி தயாரிக்க ஈரரைல் சேர்மங்களின் உல்மான் வினை பயன்படுத்தப்படுகிறது. நெல்சன் மற்றும் கூட்டுப்பணியாளர்கள் சமச்சீரற்ற ஈரரைல் சேர்மங்கள் தயாரிப்பில் ஈடுபட்டு வெப்ப இயக்கவியல் முறைகளுக்கு கட்டுப்பட்ட உற்பத்தியைப் பெற்றனர்.  
விளைபொருள்களின் தூய்மை விகிதம் துணை ஆக்சாசோலின் குழுவின் பெரிய R குழுக்களோடு அதிகரிக்கின்றன.  
சமச்சீரற்ற உல்மான் வினைகள் அரிதாகவே நிகழ்கின்றன. ஆனால் இரண்டு பிணைப்புக் கூறுகளில் ஒன்று அதிகமாக இருக்கும்போது இவ்வினை நிகழ்கிறது.
# மீன்வள அறிவியல்

**மீன்வள அறிவியல்** (*Fisheries Science)* என்பது மீன்கள் உள்ளிட்ட நீர் வாழ் விலங்குகளை நிர்வகிக்கும் கல்வித் துறையாகும். இது ஒரு பல்துறை சார்ந்த அறிவியல் பிரிவாகும். இதில் நன்னீரியல், கடலியல், நன்னீர் உயிரியல், கடல்சார் உயிரியல், வானிலையியல், பாதுகாப்புத் துறை, சூழலியல், மக்கள் தொகை இயக்கவியல், பொருளியல், புள்ளியியல், முடிவு பகுப்பாய்வு, மேலாண்மை உள்ளிட்ட பலதுறைகளை ஒருங்கிணைக்கும் அறிவியல் புலமாகும். சில சந்தர்ப்பங்களில் உயிர் பொருளாதாரம் மற்றும் மீன்வளச் சட்டம் போன்ற தொடர்புடைய புதிய துறைகளும் உருவாகியுள்ளன. மீன்வள அறிவியல் இத்தகைய அனைத்து துறைகளையும் உள்ளடக்கிய துறையாக இருப்பதால், மீன்வள ஆராய்ச்சியாளர்கள் பெரும்பாலும் பரந்த கல்வித் துறைகளிலிருந்து சிறந்த முறைகளைப் பயன்படுத்துகின்றனர். மிகச் சமீபத்திய பல தசாப்தங்களாக, கடல் மற்றும் நன்னீர் பல்லுயிர் பெருக்கத்தில் தீவிர மீன்பிடித்தலின் தாக்கம் ஏற்பட்டுள்ளதாக கவலை தெரிவிக்கின்றனர். உலகெங்கும் பல பிராந்தியங்களில் மீன்களின் எண்ணிக்கை பெருமளவு குறைந்து வருவதாகக் கவலைகள் தெரிவிக்கின்றனர்.  
மீன்வள அறிவியல் பொதுவாகப் பல்கலைக்கழக அளவில் கற்பிக்கப்படுகிறது. இளநிலை, முதுநிலை அல்லது முனைவர் பட்ட ஆராய்ச்சியில் மீன்வளங்கள் குறித்துக் கற்பிக்கப்படுகின்றன. சில பல்கலைக்கழகங்கள் மீன்வள அறிவியலில் முழுமையாக ஒருங்கிணைந்த திட்டங்களை வழங்குகின்றன. மீன்வளப் பட்டம் பெற்ற பட்டதாரிகள் பொதுவாக மீன்வள ஆராய்ச்சியாளர்கள், மீன்வளத்தின் மீன்வள மேலாளர்கள், மீன் வளர்ப்பு வல்லுநர்கள், கல்வியாளர்கள், சுற்றுச்சூழல் ஆலோசகர்கள் மற்றும் திட்டமிடுபவர்கள், பாதுகாப்பு அதிகாரிகள் மற்றும் பலர் என வேலைவாய்ப்பினைப் பெறுகின்றனர்.
# மீன்வள அறிவியல்

## மீன்வள ஆராய்ச்சி

மீன்வளமானது பல்வேறு வகையான நீர் வாழ் சூழல்களில் (அதாவது, உயர் கடல்கள், கடலோரப் பகுதிகள், பெரிய மற்றும் சிறிய ஆறுகள் மற்றும் அனைத்து அளவிலான ஏரிகள்) நடைபெறுவதால், ஆராய்ச்சிக்கு வெவ்வேறு மாதிரி உபகரணங்கள், கருவிகள் மற்றும் நுட்பங்கள் தேவைப்படுகின்றன. எடுத்துக்காட்டாக, மலை ஏரிகளில் வசிக்கும் டிரவுட் மீன்கள் குறித்துப் படிப்பதற்கு, உயர் கடல்களில் சால்மன் படிப்பதைக் காட்டிலும் மிகவும் மாறுபட்ட மாதிரி கருவிகள் தேவைப்படுகின்றன. பெருங்கடல் மீன்வள ஆராய்ச்சிக்குக் கப்பல்கள் (எஃப்.ஆர்.வி), பல்வேறு வகையான மீன்பிடி வலைகள்<nowiki/>மற்றும் கலன்கள் தேவைப்படுகின்றன. இவற்றைப் பயன்படுத்தி கடல்களில் பலவிதமான ஆழங்களிலிருந்து மிதவைவாழி அல்லது நீர் மாதிரிகள் சேகரிக்கப்படுகின்றன. இதற்கு ஒலிச் செலுத்துவழி மற்றும் வீச்சளவு கருவிகளும் தேவைப்படுகின்றன. மீன்வள ஆராய்ச்சி கப்பல்கள் பெரும்பாலும் ஒரு பெரிய மீன்பிடிக் கப்பலின் அதே வழியில் வடிவமைக்கப்பட்டுக் கட்டப்பட்டுள்ளன. ஆனால் ஆய்வுக்கூடம் மற்றும் உபகரணங்கள் வைப்பதற்கு வசதியாக மாற்றி வடிவமைக்கப்படுகின்றன. பிடிப்பதைச் சேமிப்பதற்கு மாறாக. பலவிதமான கூடுதலாக, மீன்வள விஞ்ஞானிகள் ஆராய்ச்சியாளர்கள் பல தொழில்முறை துறைகளிலிருந்து அறிவியல் நுட்பங்களைப் பயன்படுத்துகின்றனர்.  
மீன்வள ஆராய்ச்சியின் பிற முக்கிய பகுதிகள் மக்கள் தொகை இயக்கவியல், பொருளாதாரம், மற்றும் மரபியல்.
# மீன்வள அறிவியல்

## ஆய்விதழ்கள்

- மீன்வள ஆய்விதழ்
- மீன்வள அறிக்கை
- மீன்வள கடல்சார்வியல்
- மீன்வள ஆராய்ச்சி வாரியத்தின் இதழ்
- கனேடிய ஆய்விதழ்: மீன்வளம் மற்று நீர் அறிவியல்
- அமெரிக்க மீன்வள சங்கத்தின் பரிவர்த்தனைகள்
- மீன்வள மேலாண்மை மற்றும் சூழலியல்
- மீன் மற்றும் மீன்வளம்
- மீன் உயிரியல் இதழ்
- வடமேற்கு அட்லாண்டிக் மீன்வள அறிவியல் ஆய்விதழ்
- மீன்வள மற்றும் நீர்வாழ் அறிவியல் ஆய்விதழ்
- திறந்த மீன் அறிவியல் இதழ்
- ஆப்பிரிக்க ஆய்விதழ்: வெப்பமண்டல நீர் உயிரியல் மற்றும் மீன்வளம்
- நீர்வாழ் உயிரியல் மற்றும் மீன்வளம்
- ICES ஜர்னல் ஆஃப் மரைன் அறிவியல்
- மீன்வள அறிவியலில் விமர்சனங்கள்
- சீன மீன்வள இதழ் பட்டியல்கள்
- பொது மீன்வள இதழ் பட்டியல்கள்
# மீன்வள அறிவியல்

## தொழில்முறை சங்கங்கள்

- மீன்வள சங்கங்களின் உலக சபை
- அமெரிக்க மீன்வள சங்கம்
- கடல் ஆய்வுக்கான சர்வதேச கவுன்சில் (ICES)
- பிரித்தானிய தீவுகளின் மீன்வள சங்கம்
- ஜப்பானிய மீன்வள அறிவியல் சங்கம்
- மீன் உயிரியலுக்கான ஆஸ்திரேலிய சங்கம்
# ஹிரலால் சவுத்ரி

## ஆரம்பகால வாழ்க்கை மற்றும் கல்வி

ஹிரலால் சவுத்ரி 1921 நவம்பர் 21 ஆம் தேதி பிரித்தானிய இந்தியாவின் அசாமில் (இன்றைய *வங்காளதேசம்*) சில்ஹெட்டில் (அப்போதைய *ஸ்ரீஹட்டா* ) சுர்மா பள்ளத்தாக்குக்கு அருகிலுள்ள குபாஜ்பூர் கிராமத்தில் பிறந்தார். இவரது தந்தை கிரிஷ் சந்திர சவுத்ரி சிவில் பொறியாளர் மற்றும் அசாம் அரசாங்க அதிகாரி. இவரது தாய் சொரோஷிபாலா சவுத்ரி. ஹிரலால் தனது ஆரம்ப நாட்களிலிருந்து மிகவும் திறமையான மாணவராக இருந்துள்ளார். இவர் தனது ஆரம்பக் கல்வியை சில்லாங்கின் லாபன் பெங்காலி ஆரம்பப் பள்ளியில் முடித்தார். இவர் 1936இல் சில்ஹெட்டில் உள்ள கோம்ஸ் பள்ளியில் நான்கு பாடங்களில் மெட்ரிகுலேஷன் தேர்ச்சி பெற்றார். ஒரு சிறந்த மாணவர் என்பதால், கல்கத்தாவின் பங்கபாசி கல்லூரியின் திறமையான மாணவர்களின் உதவித்தொகை அடிப்படையில் ஐ.எஸ்.சி. 1941 ஆம் ஆண்டில் ஹானர்ஸ் உடன் பி.எஸ்சியில் முதல் வகுப்பில் தேர்வானார்.1943இல் கல்கத்தா பல்கலைக்கழகத்தின் கீழ் உள்ள பாலிகஞ்ச் அறிவியல் கல்லூரியில் விலங்கியல் துறையில் எம்.எஸ்சி தேர்ச்சி பெற்றார். 1954 ஆம் ஆண்டில், ஆபர்ன் பல்கலைக்கழகத்தில் எச்.எஸ். ஸ்விங்கிளின் வழிகாட்டுதலின் கீழ் சிறப்புப் பயிற்சிக்காக அமெரிக்கா சென்றார். பின்னர் 1955 ஆம் ஆண்டில், அமெரிக்காவின் அலபாமாவில் உள்ள ஆபர்ன் பல்கலைக்கழகத்தில் மீன்வள மேலாண்மையில் எம்.எஸ் பட்டம் பெற்றார் இங்குக் குளத்திலுள்ள மீன்களின் இனப்பெருக்கத்தினை பிட்யூட்டரி ஊசி மூலம் தூண்டுவதால் ஏற்படும் விளைவு குறித்த தனது ஆய்வறிக்கையினை வழங்கினார். இவரது ஆராய்ச்சியின் முதன்மை நோக்கமாக மீன் வளர்ப்பில் பிட்யூட்டரி ஊசி விளைவு என்பதாகும். 2010 ஆம் ஆண்டில், மத்திய மீன்வள கல்வி நிறுவனத்தில் தனது டி எஸ்சி பட்டத்தைப் பெற்றார்.
# ஹிரலால் சவுத்ரி

## தொழில் வாழ்க்கை

எம்.எஸ்சி தேர்ச்சி பெற்ற பிறகு, சில்ஹெட்டின் முராரி சந்த் கல்லூரியில் உயிரியல் துறையில் கற்பிக்கத் தொடங்கினார். இந்தியப் பிரிவினைக் காலத்தில், இவர் ஐந்து சகாக்களுடன் வேலையை இழந்தார். பின்னர் இவர் இந்தியாவுக்குக் குடிபெயர்ந்து 1948 ஜூன் 1 ஆம் தேதி பரக்பூருக்கு அருகிலுள்ள மத்திய உள்நாட்டு மீன்வள ஆராய்ச்சி நிறுவனத்தில் (பின்னர் மணிராம்பூர் மத்திய மீன்வள நிலையம்) இளைய ஆராய்ச்சி உதவியாளராகச் சேர்ந்தார். தலைமையகத்தைத் தவிர, ஒரிசாவின் கட்டாக்கில் உள்ள சிஃப்ரி பிராந்திய மையத்திலும் ஆராய்ச்சி செய்தார். கட்டாக் சிஃப்ரி மையத்தில் அவர் 1948-50 வரை இளைய ஆராய்ச்சி உதவியாளராகவும், 1950-55 வரை மூத்த ஆராய்ச்சி உதவியாளராகவும், 1959-60 முதல் மீன்வள விரிவாக்க அலுவலராகவும், 1960-63 முதல் மீன் வளர்ப்பு பொறுப்பாளராகவும், பணியாற்றினார். பின்னர் அவர் 1971-75 வரை புவனேசுவரில் மீன் வளர்ப்புப் பிரிவில் பணியாற்றினார் (இன்றைய மத்திய நன்னீர் மீன் வளர்ப்பு நிறுவனம்).
# ஹிரலால் சவுத்ரி

## தொழில் வாழ்க்கை

### தூண்டப்பட்ட இனப்பெருக்க முறைகள்

இவர் பாராக்பூரின் மையத்தில் இருக்கும்போது, கங்கைக் கரையில் உள்ள அலை நீரில் மிதக்கும் மீன்களின் வயிற்றை அழுத்தியவுடன் ஓவல் வடிவ வெளிப்படையான முட்டைகள் வெளியே வருவதைக் கவனித்தார். ஒரு கொள்கலனில் சில மணி நேரம் கழித்து, இவர் வாழ்க்கை மாறுவதைக் கண்டார். இந்த நிகழ்வுகள் *கெண்டை மீனில் தூண்டப்படுகிறது இனப்பெருக்க செயல்முறை* பற்றி யோசிக்க ஹிராலாலை ஈர்த்தது. ஜூலை 10, 1956 இல், கட்டாக் மீன்வள ஆய்வகத்தில் மூத்த ஆராய்ச்சி உதவியாளராக மீன் உட்சுரப்பியல் மற்றும் உடலியல் பற்றிய ஒன்பது ஆண்டுகள் ஆராய்ச்சிக்குப் பிறகு
# ஹிரலால் சவுத்ரி

## கவுரவுங்கள்

- சந்திரகலா ஹோரா நினைவு தங்கப் பதக்கம், 1960
- ரஃபி அகமது கித்வாய் விருது
- காமா சிக்மா டெல்டா விருது
- அமெரிக்காவின் ஆபர்ன் பல்கலைக்கழகத்தின் கோல்டன் கீ விருது
- உலக மீன் வளர்ப்பு விருது, 1994
- ஆசியடிக் சொசைட்டி விருது, 6 மே, 2002
- மும்பை மத்திய மீன்வள கல்வி நிறுவனத்தால் கெவுரவ டி.எஸ்சி.
- கல்கத்தா பல்கலைக்கழகத்தால் ஹிரலால் சவுத்ரி என்ற பெயரில் *மீன்வளத்துறை* செப்டம்பர் 1994 இல், கலிபோர்னியா பல்கலைக்கழகத்தின் போடேகா மெரின் ஆய்வகத்தில் இவரது நினைவாகப் *பசிபிக் ரிம் மீன் வளர்ப்புக்கான உட்சுரப்பியல் பயன்பாடுகள்* குறித்த மாநாடு ஏற்பாடு செய்யப்பட்டது.
# எங்கடா இருந்தீங்க இவ்வளவு நாளா

**எங்கடா இருந்தீங்க இவ்வளவு நாளா** (*Engada Iruthinga Ivvalavu Naala*) என்பது 2021 ஆண்டு வெளியான இந்திய தமிழ் நகைச்சுவைத் திரைப்படமாகும், அறிமுக இயக்குநர் கெவின் எழுதி இயக்கியுள்ளார். இப்படத்தை டி என் 75 கே கே கிரேஷன்ஸ் நிலா புரமோட்டர்ஸ், ஆர்ட்ஸ் லைன், துரை சுதாகர், திருமுருகன், இணைந்து தயாரித்தள்ளனர் படம் நிறுவனம் தயாரித்துள்ளது. இப்படத்தில் அகில், இஷாரா நாயர், நான் கடவுள் ராஜேந்திரன், யோகி பாபு ஆகியோர் முக்கிய வேடங்களில் நடித்துள்ளனர்.
# எங்கடா இருந்தீங்க இவ்வளவு நாளா

## கதை

கிராமத்தில் வசித்து வரும் நாயகன் அகில். எப்படியாவது திரைப்பட நாயகனாகி சாதிக்க வேண்டும் என்ற கனவுடன் இருக்கிறார். அதே ஊரைச் சேர்ந்த மொட்டை ராஜேந்திரனும் நாயகனுக்கு ஆதரவாக இருக்கிறார். இதனையடுத்து அகில் பட வாய்ப்புக்காக சென்னைக்கு வருகிறார். சென்னையில் அகிலுக்கு பட வாய்ப்பு கிடைக்கிறது. ஆனால் அந்த படத் தயாரிப்பாளரின் சூழ்ச்சியால், அகில் அப்படத்தில் இருந்து நீக்கப்படுகிறார்.  
இதனால் அகில், மீண்டும் தன் கிராமத்துக்கே திரும்பி வருகிறார். அகிலை நாயகனா பார்க்கவேண்டும் என்ற ஆர்வத்துடன் இருக்கும் மொட்டை ராஜேந்திரன், நாமே ஏன் படம் எடுக்க கூடாது என யோசனை கொடுக்கிறார். இதையடுத்து மீண்டும் சென்னைக்கு வந்த யோகி பாபுவுடன் இணைந்து ஜெயித்தாரா இல்லையா என்பதுதான் மீதிக்கதை.
# எங்கடா இருந்தீங்க இவ்வளவு நாளா

## நடிகர்கள்

- அகில்
- மனீஷாஜித், கனிமொழி
- இஷாரா நாயர்
- கிருஷ்ண பிரியாய
- சஹானா
- ராஜேந்திரன்
- யோகி பாபு
- மனோபாலா
- சூப்பர் சுப்பராயன்
- கௌசல்யா
# எங்கடா இருந்தீங்க இவ்வளவு நாளா

## வரவேற்பு

2021 மார்ச் 26 அன்று திரையரங்குகளில் வெளியான இப்படம் குறித்து மாலை மலரில் ஒரு விமர்ச்சகர் எழுதும் பொழுது *படதில் சுவாரஸ்யம் குறைவாக உள்ளது பின்னடைவு. உச்சகட்ட காட்சிகளை ரசிக்கும்படியாக அமைத்த இயக்குநர் திரைக்கதையில் சற்று கவனம் செலுத்தி இருக்கலாம். பாடல்கள் சுமாராகவே உள்ள.* என்றார்.
# கொக்ரேபெல்லுர்

**கொக்ரேபெல்லுர்** (*Kokkarebellur*) என்பது இந்திய மாநிலமான கர்நாடகாவின் மண்டியா மாவட்டத்தின் மத்தூர் வட்டத்திலுள்ள உள்ள ஒரு கிராமம். இக்கிராமத்துக்கு மஞ்சள் மூக்கு நாரையின் கன்னடப் பெயரான "கொக்ரே" எனப் பெயரிடப்பட்டது. இந்த பறவை ஒவ்வொரு ஆண்டும் இங்கு அதிக எண்ணிக்கையில் கூடுகட்டுகிறது. மைசூர் மற்றும் பெங்களூர் நகரங்களுக்கு இடையில் மத்தூர் அருகே இந்த கிராமம் அமைந்துள்ளது. மஞ்சள் மூக்கு நாரைகளைத் தவிர, கூழைக்கடாக்களும் இங்கு அதிக எண்ணிக்கையில் காணப்படுகின்றன. இவ்விரு இனங்களும் பன்னாட்டு இயற்கைப் பாதுகாப்புச் சங்கத்தின் செம்பட்டியலில் அச்சுறுத்தலுக்கு அருகில் இருப்பதாக வகைப்படுத்தப்பட்டுள்ளனது. இந்தியாவிலுள்ள பறவைகளின் 21 இனப்பெருக்கம் செய்யும் இடங்களில் இந்த கிராமமும் ஒன்றாகும்.  
கொக்கரேபெல்லூரின் தனித்தன்மை கூழைக்கடாக்களுக்கும் இந்த பறவையை தங்கள் உள்ளூர் பாரம்பரியமாக ஏற்றுக்கொண்ட கிராமவாசிகளுக்கும் இடையிலான நீண்டகால பிணைப்பில் உள்ளது. ஏனெனில் பறவைகள் கிராமத்திற்கு நல்ல அதிர்ஷ்டம் மற்றும் செழிப்புக்கு வழிவகுக்கும் என்று கருதுகின்றனர். இந்தப் பறவைகளின் கழிவுகள் தாவர வளர்ச்சிக்கு தேவையான முக்கிய ஊட்டச்சத்துக்களான குவானோ நைட்ரஜன், பாஸ்பேட் மற்றும் பொட்டாசியம் ஆகியவற்றை வழங்கி கிராமவாசிகளுக்கு வணிக நன்மைகளைத் தருகிறது. பல ஆண்டுகளாக, கிராமவாசிகளுக்கும் புலம்பெயர்ந்த பறவைகளுக்கும் இடையிலான இந்த தனித்துவமான உறவின் கதை கிராமத்திற்கு பல சுற்றுலாப் பயணிகளை ஈர்த்துள்ளது.
மேலே கூறப்பட்ட பறவைகளுக்கு மேலதிகமாக, இந்த பகுதியில் 250க்கும் மேற்பட்ட பறவையினங்களும் காணப்படுகின்றன.
# கொக்ரேபெல்லுர்

## பாதுகாப்பு முயற்சிகள்

விவசாய நோக்கங்களுக்காக மரம் வெட்டுதல் வடிவத்தில் அச்சுறுத்தல்களைத் தவிர்ப்பதற்காக கூழைக்கடாக்கள் இந்தியாவிலும், பிற ஆசியாவின் பல நாடுகளிலும் ( இலங்கை, சீனா, மியான்மர், தாய்லாந்து, கம்போடியா , இலாவோசு) சட்டத்தால் பாதுகாக்கப்படுகின்றன. கிராம மக்களுடன் கூழைக்கடாக்களின் வரலாற்று தொடர்புகளை நிலைநாட்ட சமூக அடிப்படையிலானத் திட்டம் நிறுவப்பட்டுள்ளது.
# சு. மதேஸ்வரன்

**சு. மதேஸ்வரன்** (*S. Madheswaran*) என்பவர் இந்திய அரசியல்வாதி ஆவார். இவர் அனைத்திந்திய அண்ணா திராவிட முன்னேற்றக் கழகத்தினைச் சார்ந்தவர். இவர் சேலம் மாவட்டம் ஆத்தூர் சட்டமன்றத் தொகுதிக்கு 2011ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றிபெற்று சட்டமன்ற உறுப்பினராகப் பதவி வகித்தார். இவர் 2021ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் அம்மா மக்கள் முன்னேற்றக் கழகம் சார்பில் போட்டியிட்டுத் தோல்வியடைந்தார்.
# இந்துமதி கதிரேசன்

**இந்துமதி கதிரேசன்** (*Indumathi Kathiresan*) இந்தியாவைச் சேர்ந்த ஒரு கால்பந்து வீராங்கணையாவார். 1994 ஆம் ஆண்டு சூன் மாதம் 5 ஆம் நாள் இவர் பிறந்தார். நடுக்கள ஆட்டக்காரராகவும் இந்திய மகளிர் தேசிய கால்பந்து அணியின் தலைவராகவும் இந்துமதி விளையாடுகிறார்.
# இந்துமதி கதிரேசன்

## பன்னாட்டுப் போட்டிகள்

2014 ஆம் ஆண்டு முதல் இந்துமதி இந்திய மகளிர் தேசிய கால்பந்து அணியை பிரதிநிதித்துவப்படுத்தி வருகிறார். 2014 ஆம் ஆண்டு நடைபெற்ற தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் பட்டப் போட்டியில் இந்துமதி 6 கோல்களை அடித்தார். பின்னர் தேசிய அணியின் வழக்கமான தேர்வாளராகத் தேர்ந்தெடுக்கப்பட்டார். 2016 தெற்காசிய விளையாட்டுப் போட்டிகளில் தங்கம் வென்ற இந்திய அணியின் ஒரு பகுதியாகவும் இந்துமதி இருந்தார். 2016 தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் போட்டிக்கான அணியில் தேர்ந்தெடுக்கப்பட்டார். இப்போட்டியில் அணிக்காக 2 கோல்களை அடித்தார். பின்னர் 2019 ஆம் ஆண்டு தெற்காசிய கால்பந்துக் கூட்டமைப்பு மகளிர் கால்பந்தாட்டப் போட்டியில் 4 கோல்களை அடித்து அப்போட்டியில் அதிக கோள்கள் அடித்த வீராங்கனை என்ற சிறப்பைப் பெற்றார்.
# இந்துமதி கதிரேசன்

## கால்பந்தாட்ட புள்ளி விவரங்கள்

| ஆண்டுகள் | தலைமை | கோள்கள் |
| --- | --- | --- |
| 2014 | 7 | 6 |
| 2015 | 0 | 0 |
| 2016 | 2 | 2 |
| 2017 | 6 | 0 |
| 2018 | 2 | 0 |
| 2019 | 17 | 4 |
# இந்துமதி கதிரேசன்

## கௌரவங்கள்

- 2016 தெற்காசிய விளையாட்டுப் போட்டிகள்
- தெற்காசிய கால்பந்துக் கூட்டமைப்பு மகளிர் கால்பந்தாட்ட சாம்பியன் 2014, 2016-2017, 2019
# மண்டியாவிலுள்ள சுற்றுலாத் தலங்கள்

**மண்டியாவிலுள்ள சுற்றுலாத் தலங்கள்** (*Tourist attractions in Mandya*) என்பது இந்திய மாநிலமான கர்நாடகாவின் மண்டியாவில் அமைந்துள்ள அருங்காட்சியகங்கள், பொழுதுபோக்குப் பூங்காக்கள் அல்லது வரலாற்று நகரங்கள் போன்ற பிரபலமான சுற்றுலா தலங்களின் பட்டியலாகும்.
# மண்டியாவிலுள்ள சுற்றுலாத் தலங்கள்

## சுற்றுலாத் தலங்கள்

### மத்தூர்

ஆறு]]
மண்டியாவிலிருந்து 18 கி.மீ தூரமும், 8 புகழ்பெற்ற முக்கியத்துவமும் கொண்ட மத்தூர், புராண ரீதியாக அர்ஜுனபுரம் என்று அழைக்கப்பட்டதால், இங்கு பாண்டவ இளவரசர் அருச்சுனன் யாத்திரைக்கு வந்ததாக நம்பப்படுகிறது. மிக சமீபத்திய அங்கீகரிக்கப்பட்ட வரலாற்றில், பிரித்தானியர்களுடனான திப்புவின் போர்களின் போது இந்த நகரம் பெரிதும் பாதிக்கப்பட்டது. மத்தூர் கோட்டை, உண்மையில், ஐதர் அலியால் பலப்படுத்தப்பட்டிருந்தது. 1791இல் காரன்வாலிஸ்பிரபுவால் அகற்றப்பட்டது.
கூழைக்கடாக்கள்]]
இங்குள்ள முக்கியமான கோயில்களில், போசளர் காலத்தின் நரசிம்மர் கோயில், அதன் 7 அடி உயரமுள்ள உக்ர நரசிம்ம உருவம் கருப்புக் கல்லால் ஆனது.  
இங்கு அமைந்துள்ள வரதராஜர் கோயில் ஆரம்பகால சோழர் அல்லது சோழருக்கு முந்தைய அமைப்பாகும். அதன் 12&nbsp;அடி உயரமான அலியலநாத தெய்வம் முன்னும் பின்னும் அசாதாரண அம்சங்களுடன் விரிவாக செதுக்கப்பட்டுள்ளது, இது கன்னடத்தில் 'எல்லா தேவாரா முண்டே நோடு அல்லலநாதனா ஹிண்டே நோடு' என்று கூறியுள்ளது . அதாவது 'மற்ற அனைத்து சிலைகளையும் முன்பக்கத்தில் இருந்து பார்க்க வேண்டும். ஆனால் அலியலநாதனை பின்பக்கமிருந்தும் பார்க்க வேண்டும் '.  
கொக்ரேபெல்லுர், மத்தூர் வட்டத்தில் அமைந்துள்ள ஒரு பிரபலமான பறவைகள் சரணாலயம். அதன் மத்தூர் நகரத்திலிருந்து 12 கி.மீ. தூரத்திலுள்ளது  
மத்தூர் அருகேயுள்ளா ஆர்த்திபுரத்தில் 3 அடி (0.91 மீ) அடி அகலமும் 3.5 அடி (1.1 மீ) உயரமும் கொண்ட 8 ஆம் நூற்றாண்டில் பாகுபலியின் சிலையை ஆர்த்திபுராவில் இந்தியத் தொல்லியல் ஆய்வகம் தோண்டியுள்ளது. 2016 ஆம் ஆண்டில், 3 முதல் 9 ஆம் நூற்றாண்டுகளில் ஆர்த்திபுரத்தில் உள்ள பாசாதிகளுக்கு எதிரே அமைந்துள்ள மற்றொரு மலையடிவாரத்தில் செய்யப்பட்ட 13 அடி (4.0 மீ) பாகுபலியின் சிலையை தோண்டியது.
# மண்டியாவிலுள்ள சுற்றுலாத் தலங்கள்

## சுற்றுலாத் தலங்கள்

### மலாவல்லி

மலாவல்லி மண்டியாவிலிருந்து 37 கி.மீ தொலைவில் உள்ள ஒரு வரலாற்று நகரமாகும். இது ஆங்கிலேயர்களுக்குப் பயன்படுவதைத் தடுக்க திப்பு சுல்தானால் ஓரளவு அழிக்கப்பட்டது. இப்போது பட்டுப்புழு வளர்ப்பு வளர்ப்புக்கான ஒரு முக்கிய மையமாக உள்ளது. இது மாநிலத்தின் இந்த பகுதியில் வளர்ந்து வரும் தொழிலாகும். இங்கு ஒரு தோல் பதப்படுத்தல் நிறுவனமும் உள்ளது.  
சிவசமுத்திரம் அருவி, சிம்சா ஆறு, காவேரி காட்டுயிர் புகலிடம், முத்தாதி காடு, ஹலகுரு அருகே அமைந்துள்ள பீமேசுவரி காவிரி மீன்பிடி முகாம் கலிபோரி மீன்பிடி முகாம் போன்ற சுற்றுலா ஆர்வமுள்ள இடங்களும் இங்குள்ளன.
# அரியூர் ஊராட்சி

**ஆரியூர் ஊராட்சி** (*Ariyoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 பேர் ஆவர். இவர்களில் பெண்கள் 753 பேரும் ஆண்கள் 727 பேரும் உள்ளடங்குவர்.
# அரியூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. குறிச்சிப்பட்டி
1. சொக்கம்பட்டி
1. காஞ்சிராம்பட்டி
1. ஆலத்தூர்
# ஆலத்தூர் ஊராட்சி

**ஆலத்தூர் ஊராட்சி** (*Alathoor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1480 பேர் ஆவர். இவர்களில் பெண்கள் 753 பேரும் ஆண்கள் 727 பேரும் உள்ளடங்குவர்.
# ஆலத்தூர் ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. குறிச்சிப்பட்டி
1. சொக்கம்பட்டி
1. காஞ்சிராம்பட்டி
1. ஆலத்தூர்
# மேலூர் ஊராட்சி (அன்னவாசல்)

**மேலூர் ஊராட்சி** (*Melur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2378 பேர் ஆவர். இவர்களில் பெண்கள் 1211 பேரும் ஆண்கள் 1167 பேரும் உள்ளடங்குவர்.
# மேலூர் ஊராட்சி (அன்னவாசல்)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ஈச்சநாரி
1. குலமுத்துபட்டி
1. தொட்டியவயல்
1. மேலூர்
1. சந்திராவயல்
1. அண்ணாநகர்
1. நக்கீரவயல்
1. மலையாண்டிபுரம்
1. அம்மன்பேட்டை
# மாங்குடி ஊராட்சி

**மாங்குடி ஊராட்சி** (*Mangudi Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1574 பேர் ஆவர். இவர்களில் பெண்கள் 837 பேரும் ஆண்கள் 737 பேரும் உள்ளடங்குவர்.
# மாங்குடி ஊராட்சி

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. காணட்டான்பட்டி
1. மாங்குடி
# புதூர் ஊராட்சி (புதுக்கோட்டை)

**புதூர் ஊராட்சி** (*Pudhur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2525 பேர் ஆவர். இவர்களில் பெண்கள் 1304 பேரும் ஆண்கள் 1221 பேரும் உள்ளடங்குவர்.
# புதூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. குளவாய்ப்பட்டி
1. ஆதம்பட்டி
1. காட்டுப்பட்டி
1. புதூர்
1. ஆதி காலனி
# திருநல்லூர் ஊராட்சி (புதுக்கோட்டை)

**திருநல்லூர் ஊராட்சி** (*Thirunallur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1969 பேர் ஆவர். இவர்களில் பெண்கள் 997 பேரும் ஆண்கள் 972 பேரும் உள்ளடங்குவர்.
# திருநல்லூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. அரசம்பட்டி
1. கொசகுளம்
1. ஆச்சநாயக்கன்பட்டி
1. களர்பட்டி
1. நாச்சிகுருச்சி
1. சேதுராபட்டி
1. திருநல்லூர்
1. மேட்டுகலம்
1. சாலைகளம்
1. மேலகளம்
# தளிஞ்சி ஊராட்சி (புதுக்கோட்டை)

**தளிஞ்சி ஊராட்சி** (*Thalinji Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 822 பேர் ஆவர். இவர்களில் பெண்கள் 430 பேரும் ஆண்கள் 392 பேரும் உள்ளடங்குவர்.
# தளிஞ்சி ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. கீழபட்டி
1. மேலபட்டி
1. ஊத்துக்காடு
1. செவக்காளை
1. பள்ளக்காளைப்பட்டி
1. இச்சங்குடி
1. சோளக்கம்பட்டி
1. திருநாடு
1. ஆரியக்கோன்பட்டி
1. தளிஞ்சி
# சத்தியமங்கலம் ஊராட்சி (புதுக்கோட்டை)

**சத்தியமங்கலம் ஊராட்சி** (*Sathyamangalam Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3355 பேர் ஆவர். இவர்களில் பெண்கள் 1677 பேரும் ஆண்கள் 1678 பேரும் உள்ளடங்குவர்.
# சத்தியமங்கலம் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. அன்னப்பட்டி
1. கணேஷ்நகர்
1. நெடுச்சேரி
1. பரங்கிவயல்
1. பொம்மாடி மலை
1. பொன்னாடபட்டி
1. புதுவெட்டிவயல்
1. தெற்கு தெரு உடையாண்டிப்பட்டி
1. சன்னயப்பட்டி
1. சத்தியமங்கலம்
1. சேந்தாபட்டி
1. உடையாண்டிப்பட்டி
1. அன்னாப்பாட்டி காலனி
# யும்லெம்பம் பிரேமி தேவி

**யும்லெம்பம் பிரேமி தேவி** (*Yumlembam Premi Devi*) இந்தியாவைச் சேர்ந்த கால்பந்து வீராங்கனையாவார்.1993 ஆம் ஆண்டு டிசம்பர் மாதம் 6 அன்று பிரேமி தேவி பிறந்தார். இவர் நடுகள ஆட்டக்காரராக கால்பந்து விளையாடுகிறார். இந்திய மகளிர் தேசிய கால்பந்து அணிக்காக பன்னாட்டு போட்டிகளில் கலந்து கொண்டு விளையாடியுள்ளார். மணிப்பூர் மற்றும் கிழக்கத்திய விளையாட்டு ஒன்றிய கழகங்களுக்காக கழக அளவு போட்டிகளில் விளையாடியுள்ளார்.  
2011 ஆண்டு பக்ரைன் நாட்டுக்கு எதிரான நட்பு முறை தொடரில் பிரேமி தேவி அறிமுகமானார். 2014 ஆசிய விளையாட்டு போட்டி இந்திய அணியிலும் 2015-16 ஆசிய கால்பந்துக் கூட்டமைப்பு மகளிர் ஒலிம்பிக் தகுதிப் போட்டி அணியிலும் ஒரு பகுதியாக இருந்தார்.
# ஐசுவர்யா எண்ணெய் வயல்கள்

**ஐசுவர்யா எண்ணெய் வயல்** (*Aishwarya oil field*) இந்தியாவின் இராசத்தான் மாநிலத்தில் பார்மர் மாவட்டத்தில் அமைந்துள்ளது. இந்தியாவின் இரண்டாவது மிகப்பெரிய எண்ணெய் வயல் கண்டுபிடிப்பு என இது கருதப்படுகிறது. வேதாந்தா குழும நிறுவனங்களில் ஒன்றான கெய்ர்ன் ஆற்றல் நிறுவன நிர்வாகிகள் இந்த எண்ணெய் வயலை ஓர் 'உயிருள்ள தெய்வம்' என்று விவரிக்கிறார்கள். 2013 ஆம் ஆண்டு மார்ச்சு மாதம் ஐசுவர்யா எண்ணெய் வயல் தனது உற்பத்தியைத் தொடங்கியது. ஒரு நாளைக்கு 30000 பீப்பாய்கள் என்ற அளவில் இங்கு எண்ணெய் உற்பத்தி செய்யப்பட்டது.  
இரண்டு ஆண்டுகளில் 200,000 பீப்பாய்கள் எண்ணெய் உற்பத்தி இங்கு எதிர்பார்க்கப்படுகிறது. இது இந்தியாவின் மொத்த எண்ணெய் பயன்பாட்டில் 10% ஆக இருக்கும். ஐசுவர்யா எண்ணெய் வயல் உற்பத்தி உச்ச விகிதத்தில் இருக்கும்போது அதன் உற்பத்தி இந்தியாவின் தற்போதைய எண்ணெய் உற்பத்தியில் சுமார் 30 சதவீதத்திற்குச் சமமாக இருக்கும்.  
15 சூன் 2021 முடிய எட்டு ஆண்டு காலத்தில் இந்த எண்ணெய் வயல் மூலம் 54 மில்லியன் பேரல் கச்ச எண்ணெய் எடுக்கப்பட்டுள்ளது. மேலும் இந்த எண்ணெய் வயல் இந்திய நாட்டிற்கு $18 பில்லியன் அமெரிக்க டாலர்
# நவம்பர் ஸ்டோரி

**நவம்பர் ஸ்டோரி** என்பது இந்திரா சுப்ரமணியம் இயக்கிய ஹாட்ஸ்டார் ஸ்பெஷல்களுக்கான இந்திய தமிழ் மொழி குற்றத் திகிலூட்டும் வலைத் தொடர் ஆகும். இத்தொடர் இந்தி, தெலுங்கு மொழிகளிலும் வெளியானது. இத்தொடரை விகடன் குழுமம் தயாரித்தது.  
தமன்னா பாட்டியா<nowiki/>வும் பசுபதியும் முன்னணி பாத்திரத்தில் நடித்தனர். இவர்களுடன் ஜிஎம் குமார், விவேக் பிரசன்னா மற்றும் மைனா நந்தினி ஆகியோர் நடித்துள்ளனர். இந்தத் தொடரில் கொலை மர்மம் குறித்தானதாகும். இது 2021 மே 20 அன்று டிஸ்னி + ஹாட்ஸ்டாரில்.  
மனநலம் பாதிக்கப்பட்டவராக நடித்த நமிதா கிருஷ்ணமுர்த்தி, குழந்தை ஏசுவாக நடித்த ஜானி ஆகியோர் நடிப்பினை விமர்சகர்கள் பாராட்டினர்.
# நவம்பர் ஸ்டோரி

## சுருக்கம்

அல்சைமர் நோயால் பாதிக்கப்பட்ட ஒரு பிரபல நாவலாசிரியர் கொலை நடந்த இடத்தில் இருக்கிறார். அவருக்கு என்ன நடந்தது? என்பது தெரியவில்லை. அவருடைய மகளான நாயகி அவரை கொலை குற்றத்திலிருந்து காப்பாற்ற கொலை செய்யப்பட்டவர் யார் என்பதை அறிய முற்படுகிறார்.  
நாவலாசிரியை மகள் காப்பாற்றினாரா? கொலையை யார் செய்தது என்பது கதை.
# நவம்பர் ஸ்டோரி

## நடிகர்கள்

- அனுராத கணேசனாக தமன்னா பாட்டியா
- குலந்தாய் யேசுவாக பசுபதி எம்
- கணேசனாக ஜி. எம். குமார்
- மலர்மன்னனாக விவேக் பிரசன்னா
- சுடலையாக அருல்டாஸ்
- சித்ராவாக மைனா நந்தினி
- இளம் குழந்தை யேசுவாக ஜானி (கல்லூரி)
- தரணி சுரேஷ்குமார்
- பினுவாக அர்ஷத் பெராஸ்
- அகமதுவாக கே.புரனேஷ்
- நீதாவாக புஜித தேவராஜு
- மத்தியாக நமீதா கிருஷ்ணமூர்த்தி
- சந்தீப்பாக நிஷாந்த் நாயுடு
- ஜனகி சுரேஷ்
- சூப்பர்குட் சுப்பிரமணி
# நவம்பர் ஸ்டோரி

## அத்தியாயங்கள்

**அத்தியாயங்கள்**  
| எண் | தலைப்பு | இயக்குநர் | வெளியான நாள் |
| --- | --- | --- | --- |
| 1 | Save Him From Him | இந்திரா சுப்பிரமணியன் |  |
| 2 | White Wash | இந்திரா சுப்பிரமணியன் |  |
| 4 | Crossroads | இந்திரா சுப்பிரமணியன் |  |
| 5 | Knitting | இந்திரா சுப்பிரமணியன் |  |
| 6 | Close To | இந்திரா சுப்பிரமணியன் |  |
| 7 | Truth | இந்திரா சுப்பிரமணியன் | } |
# நவம்பர் ஸ்டோரி

## உற்பத்தி

நவம்பர் 2019 அன்று, தமிழ் பத்திரிகையான விகடன் குழுமத்தின் தொலைக்காட்சி பிரிவான விகடன் டெலிவிஸ்டாஸ் மற்றும் இணைய செயலி டிஸ்னி + ஹாட்ஸ்டார் இணைந்து வலைத் தொடரை அறிவித்தன. *நவம்பர் ஸ்டோரி* என்ற தலைப்பில், தயாரிப்பாளர்கள் இந்திர சுப்பிரமணியனை இயக்குநராக அறிவித்தனர். தமன்னா, பசுபதி மற்றும் ஜி.எம்.குமார் ஆகியோர் முக்கிய வேடங்களில் நடித்துள்ளனர். தமன்னா தனது டிஜிட்டல் அறிமுகத்தைப் பற்றி "ஸ்ட்ரீமிங் தளங்கள் இரண்டு மணிநேர சினிமா நேர எல்லைக்கு வெளியே மிகவும் சவாலான பாத்திரங்களைக் கொண்டு களமிறங்க விரும்பும் திறமையான நடிகர்களுக்கான புதிய விளையாட்டு மைதானம்." என குறிப்பிட்டார். தொடரின் கதாபாத்திரத்தைப் பற்றி "நீண்ட வலைத் தொடர் வடிவம் என் திறமைகளை வெளிப்படுத்த சரியான ஊடகமாகும், ஏனெனில் இது ஒரே நேரத்தில் ஐந்து படங்களைச் செய்வது போன்றது. நிறைய விவரங்கள் உள்ளன, மேலும் ஒரு பாத்திரத்தை ஆழமாக ஆராயலாம்.
" என்றார். அக்டோபர் 2020 இல், டிஸ்னி + ஹாட்ஸ்டார் தொடரின் தலைப்பை *நவம்பர் ஸ்டோரி*என்று அறிவித்தனர்.
# நவம்பர் ஸ்டோரி

## உற்பத்தி

### படப்பிடிப்பு

இந்தத் தொடரின் படப்பிடிப்பு 2019 நவம்பர் தொடக்கத்தில் தொடங்கியது மற்றும் தொடரின் முதல் அட்டவணை மாத இறுதிக்குள் நிறைவடைந்தது. நாடு முழுவதும் COVID-19 பூட்டுதல் நடைபெறுவதற்கு முன்னர், மார்ச் 2020 க்குள் இந்த தொடரின் பெரும்பாலான படங்களை படமாக்க முடிந்தது, இருப்பினும் தொடரின் உற்பத்தி மற்றும் பிந்தைய தயாரிப்பு COVID-19 கட்டுப்பாடுகளால் பாதிக்கப்பட்டது. மீதமுள்ள பகுதிகள் பூட்டப்பட்ட பிறகு எடுக்கப்பட்டு 2021 ஜனவரியில் நிறைவு செய்யப்பட்டன.
# நவம்பர் ஸ்டோரி

## வெளியீடு

டிஸ்னி + ஹாட்ஸ்டார் இந்தத் தொடரின் டீஸரை 24 அக்டோபர் 2020 அன்று வெளியிட்டது, உடன் தமிழ் மொழியில் உள்ளடக்கங்களை அறிவித்தது. இந்த தொடரின் டிரெய்லர் 6 மே 2021, விகடன் யூடியூப் சேனல் மூலம் வெளியிடப்பட்டது. தமிழ், இந்தி மற்றும் தெலுங்கு பதிப்புகளில் இத்தொடர் வெளியிடப் பட்டது. ஏழு அத்தியாயங்களை உள்ளடக்கிய முழு நிகழ்ச்சியும் 20மே 2021 தமிழ் மற்றும் தெலுங்கு மற்றும் இந்தி மொழிகளிலும் வெளியானது.
# Module:Episode table/doc

## Usage

Creates one of three usages related to with the parameters defined in the documentation of the template:  
A standard episode table with
-
or
-
-  
A row for a parted season with
-  
A white background for references used in the header row of episode tables with
-
# Module:Episode table/doc

## Tracking category

-  
<includeonly></includeonly>
# கோத்தா கெலாங்கி

**கோத்தா கெலாங்கி** என்பது (மலாய்:*Tapak Arkeologi Kota Gelanggi*; ஆங்கிலம்:*Kota Gelanggi Archaeological Site*; சீனம்:亞庇考古遺址) மலேசியா, ஜொகூர் மாநிலத்தில் புராதன இடிபாடுகள் கொண்ட இடமாகும். தீபகற்ப மலேசியாவின் மிகப் பழமையான நாகரிகம் இருந்தததாகக் கருதப்படும் பண்டைய நகரங்களில் கோத்தா கெலாங்கி தொல்லியல் தளமும் ஒன்றாகக் கருதப்படுகிறது.
இன்றைய ஜொகூர் மாநிலத்தின் கோத்தா திங்கி நகரத்திற்கு வட மேற்கில் 24 கி.மீ. தொலைவில் அமைந்து உள்ளது.  
கி.பி. 650 தொடங்கி கி.பி. 900 வரையிலும், ஸ்ரீ விஜயம் பண்டைய பேரரசின் முதல் தலைநகரமாகவும்; தென்கிழக்கு ஆசியாவின் தீபகற்ப மலேசியாவில் மிகப் பழமையான இராச்சியங்களில் ஒன்றாகவும்; அறிவிக்கப்பட்ட ஒரு தொல்பொருள் தளமாகும்.  
இந்தத் தளத்தைப் பற்றி, 2005 பிப்ரவரி 3-ஆம் தேதி, மலேசியப் பத்திரிகைகளால் ஒரு கண்டுபிடிப்பு என அறிவிக்கப்பட்டது. மலேசியாவின் ‘தி ஸ்டார்’ நாளிதழும் இந்தச் செய்தியை வெளியிட்டது.
# கோத்தா கெலாங்கி

## வரலாறு

### செஜாரா மெலாயு பதிவு செய்த கறுப்புக் கோட்டை

கோத்தா கெலாங்கி தொல்லியல் தளம், ஸ்ரீ விஜய பேரரசின் புரதானத் தலைநகரம் ஆகும். இந்தோனேசியா சுமத்திராவில் கி.பி. 650-ஆம் ஆண்டில் இருந்து கி.பி. 1377-ஆம் ஆண்டு வரை, ஸ்ரீ விஜய பேரரசு செல்வச் செழிப்புடன் சுமத்திராவை ஆட்சி செய்த ஒரு மாபெரும் பேரரசு ஆகும்.  
இந்த ஸ்ரீ விஜய பேரரசின் கிளை அரசாங்கங்கள் தென்கிழக்கு ஆசியாவின் பல பகுதிகளில் ஆட்சி செய்து உள்ளன. செஜாரா மெலாயு என்பது பழம் பெரும் நூல். இது 1500 ஆண்டு கால வரலாற்றுக் குறிப்புகளைக் கொண்ட ஒரு காப்பியம். அதில் கோத்தா கெலாங்கியைப் பற்றி பல குறிப்புகள் உள்ளன.  
ஜொகூர் ஆற்றின் வடக்கே மேல் பகுதியில், கோத்தா கெலாங்கியின் பிரதான கோட்டை இருந்து இருக்கிறது. அந்தக் கோட்டை கரும் கற்களால் நிர்மாணிக்கப்பட்டு உள்ளது. கெலாங்கி எனும் சொல் ஒரு தாய்லாந்துச் சொல்லாகவும் இருக்கலாம் என்றும் செஜாரா மெலாயு குறிப்புகள் சொல்கின்றன.
# கோத்தா கெலாங்கி

## வரலாறு

### சயாமிய நாட்டுப்புறக் கதைகளில் கோத்தா கெலாங்கி

கோத்தா கெலாங்கி என்பது தாய்லாந்து சொல்லான குளோங் - கியோவ் (*Ghlong-Keow*) எனும் சொல்லில் இருந்து வந்து இருக்கலாம் என்றும் கருதப் படுகிறது. இந்த நகரம் சயாமிய நாட்டின் ஆயோத்தியா இராச்சியத்தின் (*Ayutthaya Kingdom*) ஒரு பகுதியாக இருந்து இருக்கலாம் என்றும் ஆய்வாளர்கள் நம்புகிறார்கள். பண்டைய சயாமிய நாட்டுப்புறக் கதைகளிலும் கோத்தா கெலாங்கியைப் பற்றிச் சொல்லப் படுகிறது.
# கோத்தா கெலாங்கி

## வரலாறு

### கோத்தா கெலாங்கி தமிழ் கல்வெட்டுகள்

1025-ஆம் ஆண்டில் கங்கா நகரம் அரசை அழித்த பின்னர், தென்னிந்தியச் சோழ வம்சத்தை சார்ந்த இராஜேந்திர சோழர், கோத்தா கெலாங்கி நகரத்தையும் தாக்கியதாகப் பண்டைய தமிழ் கல்வெட்டுகள் சான்று காட்டுகின்றன. கோத்தா கெலாங்கியில் சில கல்வெட்டுகள் கிடைத்தன. அவை தமிழ் மொழியில் எழுதப் பட்டவை. 1025-ஆம் ஆண்டு இராஜேந்திர சோழன், இந்தக் கோத்தா கெலாங்கியின் மீது படையெடுத்தார் என்று கல்வெட்டு ஆவணங்கள் சொல்கின்றன.
# கோத்தா கெலாங்கி

## வரலாறு

### ஐரோப்பிய வரைபடங்களில் கோத்தா கெலாங்கி

மலாய் தீபகற்பத்தின் தெற்கு முனையில் போலேபி (அதாவது கெலாங்கி) எனப்படும் நகரம் இருப்பத்தை பழைய ஐரோப்பிய வரைபடங்கள் எடுத்துக் காட்டுகின்றன. சீனா நாட்டு வணிகர்கள்; அராபிய வணிகர்கள்; உள்நாட்டு வணிகர்களுடன் பண்டமாற்று வியாபாரம் செய்து இருக்கிறார்கள். பூகிஸ் மக்களும் வணிகம் செய்து இருக்கிறார்கள்.  
பேராக் புருவாஸ், பீடோர் பகுதிகளில் கங்கா நகரம் (*Gangga Negara*); கெடாவில் கடாரப் பள்ளத்தாக்கு (*Bujang Valley*); கோத்தா கெலாங்கி புரதான நகரம்; பகாங் சமவெளி நகரம்; தாமரலிங்கா அரசு (*Tambralinga*); பான் பான் அரசு (*Pan Pan*) ஆகிய இடங்கள் ஸ்ரீ விஜய பேரரசின் ஆளுமையின் கீழ் இருந்து உள்ளன.
# கோத்தா கெலாங்கி

## வரலாறு

### சுங்கை மாடேக், சுங்கை லெங்கியூ ஆறுகள்

கோத்தா கெலாங்கி அடர்ந்த காடுகளில் லெங்கியூ நீர்த் தேக்கம் இருக்கிறது (*Linggiu Reservoir*). அருகில் சுங்கை மாடேக், சுங்கை லெங்கியூ ஆறுகள் ஓடுகின்றன. சிங்கப்பூருக்குத் தேவையான குடிநீர் இங்கே இருந்துதான் அந்தக் குடியரசிற்குப் போகிறது.  
கோத்தா கெலாங்கி நிலப் பகுதி ஜொகூர் மாநிலத்திற்குச் சொந்தமானது. 140 சதுர கி.மீ. பரப்பளவு கொண்டது. இருப்பினும் அந்த நீர்த் தேக்கத்தையும், அதைச் சுற்றி உள்ள நீர்ப்பிடிப்பு பகுதிகளையும் சிங்கப்பூர் அரசாங்கம் தான் (*Public Utilities Board (PUB) of Singapore*) இன்று வரை பரமாரித்து வருகின்றது.  
ஒரு நூறு வருடங்களுக்கு முன்னாலேயே சிங்கப்பூர் அரசு ஜொகூர் அரசுடன் குடிநீர் ஒப்பந்தம் செய்து கொண்டது. ஜொகூர் மாநில அரசாங்கத்தின் அனுமதியுடன் சின்ன ஒரு சிங்கப்பூர் பிரதேச இராணுவமே அந்த லிங்கியூ காட்டுக்குள் இருக்கிறது.
# கோத்தா கெலாங்கி

## வரலாறு

### ரேய்மி செ ரோஸ்

ரேய்மி செ ரோஸ்(*Raimy Che-Ross*) என்பவர் ஒரு மலேசிய வரலாற்று ஆய்வாளர். கோத்தா கெலாங்கியைப் பற்றிய சான்றுகளைத் திரட்டுவதற்கு பன்னிரண்டு ஆண்டுகள், உலகம் பூராவும் சுற்றி வந்து இருக்கிறார். கோட்டைக்கு மேலே விமானத்தின் வழி பறந்து வான்படங்களையும் எடுத்தார்.  
இந்தச் சான்றுகளைக் கொண்டு 2004-ஆம் ஆண்டில் **கோத்தா கெலாங்கி காணாமல் போன நகரம்** எனும் ஓர் ஆய்வு நூலை வெளியிட்டார்.  
- ஆசிய ஆய்வுக் கழகம் *(Asia Research Institute (ARI)*
- சிங்கப்பூர் தேசியப் பல்கலைக்கழகம் *(National University of Singapore)*
- மலேசிய பாரம்பரியக் கழகம் *(Malaysian Heritage Trust)*
- மலேசியப் பழஞ்சுவடிக் காப்பகம் *(Museums and Antiquities Department of Malaysia)*  
போன்ற நிறுவனங்களைச் சேர்ந்த வரலாற்று நிபுணர்களிடம் தன் ஆய்வுகளைச் சமர்ப்பித்து இருக்கிறார்.
# கோத்தா கெலாங்கி

## வரலாறு

### இந்திய மயமான பேரரசு

கோத்தா கெலாங்கி என்பது இந்திய மயமான பேரரசு என்பது தெரிய வந்தது. அனைத்து மலேசிய நாளிதழ்களுக்கும் தெரிய படுத்தினார். 2004-ஆம் ஆண்டில் மலேசியப் பத்திரிகைகளும் ’காணாமல் போன நகரம்’ எனும் தலைப்பில் விரிவான செய்திகளை வெளியிட்டன. இரண்டு ஆண்டுகள் கழித்து 2006 ஏப்ரல் 28-ஆம் தேதி, மலேசிய செய்தி நிறுவனமான பெர்னாமா ஒரு செய்தியை வெளியிட்டது.  
’காணாமல் போன நகரம்’ என்று எதுவுமே இல்லை என்பதுதான் அந்தச் செய்தி. அப்போது மலேசிய தொல்பொருள் அருங்காட்சியகக் கழகத்தின் காப்பாளராக காலீட் செயட் அலி *(Khalid Syed Ali, Curator of Archaeology in the Department's Research and Development Division)* என்பவர் இருந்தார்.  
காலீட் செயட் அலி சொன்னார்: நாங்கள் ஓராண்டு ஆய்வு செய்து பார்த்தோம். காணாமல் போன நகரம் என்று எந்த அடையாளமும், எந்த ஆதாரமும் கிடைக்கவில்லை என்று சொன்னார்.
# கோத்தா கெலாங்கி

## வரலாறு

### கோத்தா கெலாங்கியின் ஆய்வுகள்

ரேய்மி செ ரோஸ் மீண்டும் சான்றுகளை முன்வைத்தார். ஆக்கப் பூர்வமான நடவடிக்கைகள் எடுக்கப்படும் என்று மீண்டும் சொல்லப் பட்டது. அதோடு கோத்தா கெலாங்கியின் ஆய்வுகள் நிறுத்தப் பட்டன.  
1900-ஆம் ஆண்டுகளிலேயே கோத்தா கெலாங்கியைப் பற்றிய இரகசியங்கள் கசியத் தொடங்கி விட்டன. 1881-ஆம் ஆண்டு டட்லி பிரான்சிஸ் ஹார்வே *(Dudley Francis Amelius Hervey 1849–1911)* எனும் ஓர் ஆங்கிலேயர், நேரடியாகச் சென்று பார்த்து இருக்கிறார். அங்கே ஓர் அங்கோர் வாட் புதைந்து கிடக்கிறது என்றும் சொல்லி இருக்கிறார்.
# கோத்தா கெலாங்கி

## வரலாறு

### பிரித்தானிய ஆய்வாளர்கள்

அதன் பின்னர் 1920-ஆம் ஆண்டில், சர் ரிச்சர்ட் வின்ஸ்டெட் *(Sir Richard Olof Winstedt 1878–1966)* என்பவரும் அதை உறுதி படுத்தி இருக்கிறார்.  
அடுத்து 1960-ஆம் ஆண்டுகளில் ஜெரால்ட் கார்டனர் *(Gerald Gardner 1884–1964)* எனும் ஆய்வாளரும் அதை உறுதிபடுத்தி இருக்கிறார்.
# கோத்தா கெலாங்கி

## வரலாறு

### சர் ரிச்சர்ட் வின்ஸ்டெட்

ஆக ஒரு நூறு ஆண்டுகளுக்கு முன்னாலேயே கோத்தா கெலாங்கியைப் பற்றி சர் ரிச்சர்ட் வின்ஸ்டெட் சொல்லி இருக்கிறார். தவிர கம்போடியாவில் இருக்கும் அங்கோர் வாட்; சுமத்திராவில் இருக்கும் போரோபுதூர் (Borobudur) ஆலயங்களைக் காட்டிலும் கோத்தா கெலாங்கி மிகப் பழமை வாய்ந்தது என்றும் மலேசிய ஆய்வாளர் ரேய்மி செ ரோஸ் சொல்லி இருக்கிறார்.  
ரேய்மி செ ரோஸ் ஆய்வுகள் செய்யும் போது, கோத்தா கெலாங்கியின் மதில் சுவர்கள் நிறையவே சேதம் அடைந்து காணப் பட்டன. இருந்தாலும் உள்ளே கட்டடங்கள்; சுவர்கள்; கல்லறைகள்; நிலவறைகள் இன்னும் புதைந்த நிலையில் கிடக்கின்றன என்றும் உறுதியாகச் சொன்னார்.  
ஒரு காலத்தில் கோத்தா கெலாங்கி ஒரு வியாபார மையமாக இருந்து இருக்கிறது. தவிர புத்த மதத்தின் தலைமை மையமாகவும் விளங்கி இருக்கிறது.
# கோத்தா கெலாங்கி

## வரலாறு

### ஜொகூர் இந்தியர் வரலாற்று மீட்புக் குழு

கோத்தா கெலாங்கி பகுதியில் ஸ்ரீ விஜய காலத்துக் தாமரைப் கற்படிவங்களும்; சோழர் காலத்துக் கல்வெட்டுகளும் கண்டுபிடிக்கப்பட்டு உள்ளன. ஜொகூர் ஆற்றின் கரையோரப் பகுதியில் அந்தத் தாமரைப் படிவங்கள்; கல்வெட்டுகள் காணப் படுகின்றன.  
அவை ஜொகூர் இந்தியர் வரலாற்று மீட்புக் குழுவின் தலைவர் கணேசன் ஆய்வுகளின் கண்டுபிடிப்புகள். இந்தப் படிவங்கள் எப்போது செதுக்கப் பட்டவை என்று தெரியவில்லை. ஆனால் அவை இராஜாராஜன் சோழர் காலத்துக் கல்வெட்டுகள் என்று உறுதியாக நம்பப் படுகிறது.  
கி.பி. 1025-ஆம் ஆண்டு சோழர் காலத்து நாணயங்களில் காணப்பட்ட அதே வரைப் படிவங்கள், ஜொகூர் ஆற்றின் கரையோரப் பகுதியின் கற்பாறைகளிலும் செதுக்கப்பட்டு உள்ளன. கல்வெட்டுப் பாறைகள் ஆற்றின் சில இடங்களில் காணப் படுகின்றன.
# கோத்தா கெலாங்கி

## வரலாறு

### கோத்தா கெலாங்கி பூர்வீகக் குடிமக்கள்

கோத்தா கெலாங்கி புராதன நகரம் சுங்கை தேபக் *(Sungai Tebak)* மற்றும் சுங்கை சென்டெரோக் *(Sungai Senterok)* எனும் இரு நதிகளுக்கு இடையில் அமைந்து இருந்தது. இங்கு வாழும் பூர்வீகக் குடிமக்கள் ’கோத்தா கெலாங்கி என்று ஒரு நகரம் இருக்கிறது. நாங்கள் பார்த்து இருக்கிறோம்’ என்று சொல்கிறார்கள்.  
கோத்தா கெலாங்கி மலைக்காடுகளில் அறுபது பூர்வீகக் குடும்பங்கள் வாழ்கின்றன. பூர்வீகக் குடிமக்களின் தலைவராக தோக் பாத்தின் அப்துல் ரஹ்மான் *(Tuk Batin Abdul Rahman)* என்பவர் இருந்தார்.  
அவர் சொன்னவை: ”அது ஒரு பெரிய நகரம். எங்களுடைய கிராமத்திற்குப் பக்கத்திலேயே இருக்கிறது. நான் நேராகப் பார்த்து இருக்கிறேன். அங்கே ஒரு கோட்டை இருக்கிறது. நாற்பது அடி நீளம். அந்தக் கோட்டையில் மூன்று பெரிய துவாரங்கள் உள்ளன.
# கோத்தா கெலாங்கி

## வரலாறு

### 1940 - 1950-ஆம் ஆண்டுகளில் மலாயா கம்யூனிஸ்டுகளின் ஆதிக்கம்

அந்தக் கோட்டைக்கு அருகில்தான் நானும் எங்களுடைய 50 குடும்பங்களும் தங்கி இருந்தோம். 1940 - 1950-ஆம் ஆண்டுகளில் மலாயா கம்யூனிஸ்டுகளின் ஆதிக்கம். அவர்களிடம் இருந்து பாதுகாக்க ஆங்கிலேயர்கள் எங்களை அங்கு இருந்து வேறு ஓர் இடத்திற்கு இடம் மாற்றினார்கள். மூன்று கிராமங்களில் தனித்து வாழ்ந்தோம்.  
1930-களில் அந்தப் பகுதிக்கு வேட்டையாடப் போய் இருந்தேன். ஒருநாள் அந்தக் கோட்டைக்கு அருகிலேயே தடுமாறி விழுந்தேன்” என்றும் அந்தக் குடிமக்களின் தலைவர் சொன்னார்.
# கோத்தா கெலாங்கி

## வரலாறு

### கோத்தா கெலாங்கி கோட்டை

அவரைத் தவிர தோக் பாத்தின் டாவுட் *(Tuk Batin Daud)* (வயது 66), தோக் பாத்தின் ஆடோங் *(Tuk Batin Adong)* (வயது 64) என்பவர்களும் கோத்தா கெலாங்கி கோட்டை இருப்பதாகச் சொல்கிறார்கள்.  
நகரத்தின் கட்டமைப்பு; அதைச் சுற்றியுள்ள பகுதிகளைப் பற்றி தோக் பாத்தின் டாவுட் இப்படி விவரிக்கிறார். நகரம் உண்மையில் பெரியது. அதன் கட்டுமானம் ஓர் அரண்மனை போல் தெரிகிறது. அந்த நகரம் ஒரு காலத்தில் ஒரு பெரிய ராஜாவுக்கு சொந்தமானதாக இருந்து இருக்கலாம். அந்த அரண்மனையை அவர் பலமுறை கனவு கண்டதாகவும் சொல்கிறார்.  
பூர்வீகக் குடிமக்கள் பலர் அந்தக் கோட்டையைப் போய்ப் பார்த்து இருக்கிறார்கள். கோட்டையைச் சுற்றிலும் கறுப்பு நிறச் சுவர்கள் இருக்கின்றன. தோக் பாத்தின் ஆடோங், அங்கு இருந்து எடுத்து வந்த இரு கல்வெட்டுகளையும் இன்று வரையிலும் பாதுகாத்து வருகிறார். அந்தக் கல்வெட்டுகளில் கோட்டையின் படங்கள் வரையப் பட்டு உள்ளன.
# பேரையூர் ஊராட்சி (புதுக்கோட்டை)

**பேரையூர் ஊராட்சி** (*Peraiyur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருமயம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2102 ஆகும். இவர்களில் பெண்கள் 1057 பேரும் ஆண்கள் 1045 பேரும் உள்ளனர்.
# பேரையூர் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. மல்லாங்குடி
1. அரசந்தம்பட்டி
1. பிலாக்குடிபட்டி
1. பேரையூர்
# ராங்கியம் ஊராட்சி (புதுக்கோட்டை)

**ராங்கியம் ஊராட்சி** (*Rangiyam Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருமயம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2909 ஆகும். இவர்களில் பெண்கள் 1461 பேரும் ஆண்கள் 1448 பேரும் உள்ளனர்.
# ராங்கியம் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. ராங்கியம்
1. ஏரணிப்பட்டி
1. பாண்டனி
1. புரங்கொண்டான்வயல்
1. சேந்தம்பட்டி
1. சிவயோகபுரம்
1. உலகரட்சகபுரம்
1. வலசேரிப்பட்டி
# நெய்வாசல் ஊராட்சி (புதுக்கோட்டை)

**நெய்வாசல் ஊராட்சி** (*Neyvasal Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருமயம் வட்டாரத்தில் அமைந்துள்ளது. இந்த ஊராட்சி, திருமயம் சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3031 ஆகும். இவர்களில் பெண்கள் 1558 பேரும் ஆண்கள் 1473 பேரும் உள்ளனர்.
# நெய்வாசல் ஊராட்சி (புதுக்கோட்டை)

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:
1. எளனாப்பட்டி
1. மஞ்சினிப்பட்டி
1. நல்லூர்
1. சீராத்தக்குடி
1. சண்முகநாதபுரி
1. தாளப்பட்டி
1. நெய்வாசல்
1. உடையார்தெரு
1. ஈழக்குடிப்பட்டி